*****
ΚΑΝΟΝΙΣΜΟΣ (ΕΟΚ) αριθ. 1450/88 ΤΗΣ ΕΠΙΤΡΟΠΗΣ
της 27ης Μαΐου 1988
για τους δασμούς που εφαρμόζονται στην Κοινότητα με τη σύνθεσή της στις 31 Δεκεμβρίου 1985 στις σαλάτες iceberg προελεύσεως Ισπανίας και Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 σημείο 4 πρώτο εδάφιο στοιχείο β) και το άρθρο 243 σημείο 4 πρώτο εδάφιο στοιχείο β),
Εκτιμώντας:
ότι ο κανονισμός (ΕΟΚ) αριθ. 4161/87 του Συμβουλίου (1) καθόρισε τους βασικούς δασμούς που θα ληφθούν υπόψη στην Κοινότητα με τη σύνθεσή της στις 31 Δεκεμβρίου 1985 για τον υπολογισμό των διαδοχικών μειώσεων που προβλέπονται από την πράξη προσχώρησης·
ότι είναι σκόπιμο να ευνοηθεί η εμπορία των κεφαλωτών και των κατσαρών σαλατών (Lactuca sativa L., ποικιλία capitata, τύπος crisp head (iceberg)) Ισπανίας και Πορτογαλίας στην Κοινότητα με τη σύνθεσή της στις 31 Δεκεμβρίου 1985· ότι θα πρέπει να γίνει κατά συνέπεια, σύμφωνα με έναν ταχύτερο ρυθμό από το ρυθμό που αρχικά προβλέφθηκε και για την περίοδο από την 1η Ιουλίου έως τις 30 Σεπτεμβρίου των ετών 1988 και 1989, μείωση του δασμού που εφαρμόζεται στην Κοινότητα με τη σύνθεσή της στις 31 Δεκεμβρίου 1985 για τα εν λόγω προϊόντα που ανταποκρίνονται στην Ισπανία και στην Πορτογαλία στους όρους που προβλέπονται στο άρθρο 9 παράγραφος 2 της συνθήκης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις κεφαλωτές σαλάτες, τις κατσαρές σαλάτες (Lactuca sativa L., ποικιλία capitata, τύπος crisp head (iceberg)) που υπάγονται στον κωδικό ΣΟ ex 0705 11 10, προελεύσεως Ισπανίας και Πορτογαλίας, οι οποίες ανταποκρίνονται στους όρους που προβλέπονται στο άρθρο 9 παράγραφος 2 της συνθήκης, ο δασμός που εφαρμόζεται στην Κοινότητα με τη σύνθεσή της στις 31 Δεκεμβρίου 1985 είναι:
1.2.3 // // // // Περίοδος
// Ισπανία
// Πορτογαλία // // // // Από 1 Ιουλίου έως 30 Σεπτεμβρίου 1988 // 9,4 % + min. 1,7 ECU/100 kg/net // 9,4 % + min. 1,6 ECU/100 kg/net // Από 1 Ιουλίου έως 30 Σεπτεμβρίου 1989 // 8,2 % + min. 1,5 ECU/100 kg/net // 8,2 + MIN min. 1,3 ECU/100 kg/net // // //
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1988.